stanford-oval/wikipedia huggingface dataset:
Saarbrücken
Historia

Saarbrückenin lähistöllä on ollut roomalaisten ja kelttien asutuksia, mutta kaupungin nimi tulee frankkien linnasta Sarrabrucca, joka puolestaan sai nimensä roomalaisaikaisesta sillasta. Se sai kaupunkioikeudet 1323. Ranskalaiset valloittivat sen vuonna 1793 ja preussilaiset 1815. Vuonna 1919 siitä tuli Saarin alueen pääkaupunki.
Historia > Hallintoalueen pääkaupunkina

Saarbrücken oli maailmansotien jälkeisinä aikoina Saarlandin hallintokaupunkina ensin Kansainliiton alaisena Ranskan valvonnassa 1919–1935 ja sitten 1945–1957 toisen maailmansodan jälkeen.
Maantiede

Saarbrückenissä vuoden lämpimin kuukausi on elokuu, jolloin keskimääräinen ylin lämpötila on 23,0 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. Sadetta saadaan melko tasaisesti ympäri vuoden vähintään 55 mm kuukaudessa, eniten joulukuussa (93 mm).
Ystävyyskaupungit

Nantes (Ranska), 1965
Tbilisi (Georgia), 1975
Cottbus (Brandenburg, Saksa), 1987
Väkiluvun kehitys

1628 4500 as.
1637 70 as.
1769 2847 as.
1802 3110 as.
1840 4702 as.
1871 7680 as.
1890 13812 as.
1900 23242 as.
1910 105089 as.
1920 115850 as.
1930 128850 as.
1939 130772 as.
1950 111696 as.
1961 131782 as.
1970 127989 as.
1975 205400 as.
1980 193700 as.
1987 188702 as.
1997 186700 as.
2003 181860 as.
2005 179654 as.
2020 179349 as.
Kuvagalleria

Saarbrücken, Trierer Straßen ja Faktoreistraßen välinen aukio
Saarbrückenin kaupungintalo
Saarbrückenin linna
Saarbrückenin Valtionteatteri
Näkymä Saarbrückenin kaivosviraston edustalla olevalle aukiolle, jossa Europa-galleria nykyään sijaitsee. Saarbrückenin päärautatieasema näkyy oikealla taustalla.
Saint-Jean-Pied-de-Port

Silta yli Nive-joen Saint-Jean-Pied-de-Portissa
Saint-Jean-Pied-de-Port on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 417 asukasta vuoden 1999 väestönlaskennassa. Saint-Jean-Pied-de-Portin pinta-ala on kolme neliökilometriä.
Pyhän Jaakobin pyhiinvaellusreitti Santiago de Compostelaan kulkee läheisen Orreagan espanjalaiskylän kautta, jonne usein kuljetaan Saint-Jean-Pied-de-Portin kautta.
Saksan Grand Prix 1994

Saksan Grand Prix 1994 oli Formula 1 -sarjan osakilpailu, joka ajettiin 31. heinäkuuta 1994 Hockenheimringillä. Kilpailun voitti paalulta kisaan lähtenyt Ferrarin Gerhard Berger.Ferrari saavutti ensimmäisen voiton sitten vuoden 1990 Espanjan GP:n.
Kilpailun lähdössä pääsuoralla tapahtui valtava kolari, jossa peräti kymmenen autoa joutui keskeyttämään. Mika Häkkinen todettiin syyliseksi joukkokolariin ja hänelle langetettiin yhden kilpailun mittainen osallistumiskielto. Ensimmäisen mutkan jälkeen tultaessa pitkälle suoralle Jean Alesin auto alkoi hyytyä radan varteen sähköongelmien takia.
Kierroksella 15 Benettonin Jos Verstappen tuli varikolle. Tankatessa bensaletku irtosi autosta ja polttoainetta lensi auton päälle. Syntyi valtava tulipalo, kun roiskunut polttoaine syttyi tuleen. Liekit olivat valtavat, mutta tulipalo oli pian ohi. Kukaan ei loukkaantunut tilanteessa vakavasti, koska kaikilla oli tulenkestävät vaatteet päällä. Tilanteesta selvittiin muutamalla palovammalla.
Ligier-tallille kilpailu oli hyvä, sillä Olivier Panis sijoittui toiseksi ja Éric Bernard kolmanneksi.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 28 |  Gerhard Berger | Ferrari | 45 | 1'22:37.2 | 1 | 10 |
| 2 | 26 |  Olivier Panis | Ligier-Renault | 45 | +54.779 | 12 | 6 |
| 3 | 25 |  Éric Bernard | Ligier-Renault | 45 | +1:05.0421 | 14 | 4 |
| 4 | 9 |  Christian Fittipaldi | Footwork-Ford | 45 | +1:21.609 | 17 | 3 |
| 5 | 10 |  Gianni Morbidelli | Footwork-Ford | 45 | +1:30.544 | 16 | 2 |
| 6 | 20 |  Érik Comas | Larrousse-Ford | 45 | +1:45.445 | 22 | 1 |
| 7 | 19 |  Olivier Beretta | Larrousse-Ford | 44 | +1 krs. | 24 |   |
| 8 | 0 |  Damon Hill | Williams-Renault | 44 | +1 krs. | 3 |   |
| Kesk. | 32 |  Jean-Marc Gounon | Simtek-Ford | 39 | Moottori | 26 |   |
| Kesk. | 31 |  David Brabham | Simtek-Ford | 37 | Kytkin | 25 |   |
| Kesk. | 5 |  Michael Schumacher | Benetton-Ford | 20 | Moottori | 4 |   |
| Kesk. | 8 |  Martin Brundle | McLaren-Peugeot | 19 | Moottori | 13 |   |
| Kesk. | 2 |  David Coulthard | Williams-Renault | 17 | Sähköt | 6 |   |
| Kesk. | 6 |  Jos Verstappen | Benetton-Ford | 15 | Varikkopalo | 19 |   |
| Kesk. | 3 |  Ukyo Katayama | Tyrrell-Yamaha | 6 | Kaasu | 5 |   |
| Kesk. | 27 |  Jean Alesi | Ferrari | 1 | Sähköt | 2 |   |
| Kesk. | 4 |  Mark Blundell | Tyrrell-Yamaha | 0 | Lähtökolari | 7 |   |
| Kesk. | 7 |  Mika Häkkinen | McLaren-Peugeot | 0 | Lähtökolari | 8 |   |
| Kesk. | 30 |  Heinz-Harald Frentzen | Sauber-Mercedes | 0 | Lähtökolari | 9 |   |
| Kesk. | 15 |  Eddie Irvine | Jordan-Hart | 0 | Lähtökolari | 10 |   |
| Kesk. | 14 |  Rubens Barrichello | Jordan-Hart | 0 | Lähtökolari | 11 |   |
| Kesk. | 12 |  Johnny Herbert | Lotus-Mugen-Honda | 0 | Lähtökolari | 15 |   |
| Kesk. | 29 |  Andrea de Cesaris | Sauber-Mercedes | 0 | Lähtökolari | 18 |   |
| Kesk. | 23 |  Pierluigi Martini | Minardi-Ford | 0 | Lähtökolari | 20 |   |
| Kesk. | 11 |  Alessandro Zanardi | Lotus-Mugen-Honda | 0 | Lähtökolari | 21 |   |
| Kesk. | 24 |  Michele Alboreto | Minardi-Ford | 0 | Lähtökolari | 23 |   |
| DNQ | 33 |  Paul Belmondo | Pacific-Ilmor |   |  |  |   |
| DNQ | 34 |  Bertrand Gachot | Pacific-Ilmor |   |  |  |   |
Muuta

Nopein kierros: David Coulthard 1m 46.211s (hänen ensimmäisensä)
Ensimmäinen palkintosijoitus: Olivier Panis, Eric Bernard
Viimeiset pisteet: Eric Bernard, Erik Comas, Christian Fittipaldi
Olivier Berettan paras sijoitus
Saint-Jean-de-Monts

Saint-Jean-de-Montsin rantakatua
Saint-Jean-de-Monts on kunta Vendéen departementissa Pays de la Loiren hallintoalueella Ranskassa. Kunnassa oli 6 886 asukasta vuoden 1999 väestönlaskennassa. Saint-Jean-de-Montsin pinta-ala on 62 neliökilometriä.
Rantakanankaali

| Rantakanankaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kanankaalit Barbarea
Laji::  stricta
Kaksiosainen nimi
 Barbarea stricta  Andrz. 
Katso myös
   Rantakanankaali Wikispeciesissä   Rantakanankaali Commonsissa 
Infobox OKNimi-testi OK: 
Rantakanankaali (Barbarea stricta) on kaksi- tai monivuotinen, keltakukkainen ristikukkaiskasvi.
Ulkonäkö ja koko

Rantakanankaali voi kasvaa jopa 80 senttimetriä korkeaksi. Rantakanankaalin tunnistaa parhaiten lituhedelmistä, jotka ovat pitkulaisia. Keltaisissa kukissa on neljä terälehteä ja neljä lähes yhtä pitkää verholehteä. Lehdet muistuttavat retiisin lehtiä. Rantakanankaali muistuttaa peltokanankaalia (Barbarea vulgaris).
Levinneisyys

Rantakanankaalia esiintyy Keski-, Pohjois- ja Itä-Euroopassa sekä Siperiassa Baikaljärvelle asti. Esiintymisalueensa länsireunalla se on harvinainen ilmastoltaan mereisimmillä alueilla Norjassa ja Britteinsaarilla. Etelä-Euroopassa on vain pienialaisia esiintymiä Balkanin vuoristoissa ja Kaukasuksella. Suomessa rantakanankaali kasvaa koko maassa, Kainuussa ja Lapissa kuitenkin melko harvinaisena.
Elinympäristö

Rantakanankaalia kasvaa tyypillisesti rannoilla ja ojanvarsilla.
Aiheesta muualla

Kasviatlas: Rantakanankaalin (Barbarea stricta) levinneisyys Suomessa.
Luontoportti: Rantakanankaali (Barbarea stricta)
Pinkka, Lajintuntemuksen oppimisympäristö: Rantakanankaali (Barbarea stricta)
Saksan Grand Prix 1995

Saksan Grand Prix 1995 oli Formula 1 -sarjan osakilpailu, joka ajettiin 30. heinäkuuta 1995 Hockenheimringin radalla. Kilpailu oli kauden 9:s. Sen voitti Michael Schumacher, jolle voitto oli kauden viides. Schumacher ajoi myös kilpailun nopeimman kierroksen aikaan 1,48.824. Kilpailu oli Pierluigi Martinin uran viimeinen startti. Hänet korvasi kisan jälkeen Pedro Lamy.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Benetton-Renault | 45 | 1:22:56.043 | 2 | 10 |
| 2 | 6 |  David Coulthard | Williams-Renault | 45 | +5.988 | 3 | 6 |
| 3 | 28 |  Gerhard Berger | Ferrari | 45 | +1:08.097 | 4 | 4 |
| 4 | 2 |  Johnny Herbert | Benetton-Renault | 45 | +1:23.436 | 9 | 3 |
| 5 | 29 |  Jean-Christophe Boullion | Sauber-Ford | 44 | +1 krs. | 14 | 2 |
| 6 | 25 |  Aguri Suzuki | Ligier-Mugen-Honda | 44 | +1 krs. | 18 | 1 |
| 7 | 3 |  Ukyo Katayama | Tyrrell-Yamaha | 44 | +1 krs. | 17 |   |
| 8 | 17 |  Andrea Montermini | Pacific-Ilmor | 42 | +3 krs. | 23 |   |
| 9 | 15 |  Eddie Irvine | Jordan-Peugeot | 41 | +4 krs. | 6 |   |
| Kesk. | 8 |  Mika Häkkinen | McLaren-Mercedes | 33 | Moottori | 7 |   |
| Kesk. | 30 |  Heinz-Harald Frentzen | Sauber-Ford | 32 | Moottori | 11 |   |
| Kesk. | 24 |  Luca Badoer | Minardi-Ford | 28 | Öljyvuoto | 16 |   |
| Kesk. | 16 |  Giovanni Lavaggi | Pacific-Ilmor | 27 | Vaihdelaatikko | 24 |   |
| Kesk. | 22 |  Roberto Moreno | Forti-Ford | 27 | Vetoakseli | 22 |   |
| Kesk. | 14 |  Rubens Barrichello | Jordan-Peugeot | 20 | Moottori | 5 |   |
| Kesk. | 7 |  Mark Blundell | McLaren-Mercedes | 17 | Moottori | 8 |   |
| Kesk. | 26 |  Olivier Panis | Ligier-Mugen-Honda | 13 | Vesivuoto | 12 |   |
| Kesk. | 27 |  Jean Alesi | Ferrari | 12 | Moottori | 10 |   |
| Kesk. | 23 |  Pierluigi Martini | Minardi-Ford | 11 | Moottori | 20 |   |
| Kesk. | 10 |  Taki Inoue | Footwork-Hart | 9 | Vaihdelaatikko | 19 |   |
| Kesk. | 21 |  Pedro Diniz | Forti-Ford | 8 | Jarrut | 21 |   |
| Kesk. | 5 |  Damon Hill | Williams-Renault | 1 | Ulosajo | 1 |   |
| Kesk. | 4 |  Mika Salo | Tyrrell-Yamaha | 0 | Kytkin | 13 |   |
| Kesk. | 9 |  Massimiliano Papis | Footwork-Hart | 0 | Vaihdelaatikko | 15 |   |
Muuta

Jean-Christophe Boullion ensimmäinen pistesija ja paras sijoitus (5. sija)
Andrea Monterminin paras sijoitus (8. sija)
Aguri Suzukin viimeinen MM-pistesija
Giovanni Lavagin ensimmäinen kilpailu
Ruotsin geologia

Ruotsin geologia käsittelee Ruotsin geologiaan liittyviä seikkoja kuten kallioperää, maaperää ja niistä löytyviä luonnonvaroja.
Kallioperä

Varhaisimpia Ruotsin geologiaan liittyviä tapahtumia oli Svekokarelideihin kuuluneen Svekofennidien vuoriston synty noin 1,9 miljardia vuotta sitten. Tämä muinainen vuoristo oli olemassa vain joitakin satoja miljoonia vuosia, koska siihen kohdistui voimakkaita eroosiota ja rapautumista aiheuttavia voimia. Varhainen geologinen tapahtuma oli myös Svekonorjalainen orogenia, joka tapahtui noin 1050-920 miljoonaa vuotta sitten.
Ruotsin geologiaan paljolti vaikuttavia tekijöitä ovat olleet viimeisimmän jääkauden, Veikselin jälkeiset Itämeren vaiheet. Jäätikön sulamisen alettua noin 15 000 vuotta sitten syntyi ensin Baltian jääjärvi. Kun jäätikkö vetäytyi Etelä-Ruotsin pohjoispuolelle, jäätikön eteläpuolelle syntyi Närken salmi, jonka alueella nykyisin sijaitsevat järvet Vänern ja Vättern. Salmen syntymisen myötä muodostui yhteys Atlantiin, ja näin syntyi Yoldiameri. Maan kohoamisen myötä Närken salmi kaventui Sveajoeksi. Tällöin syntyi Ancylusjärvi, jonka laskujokena oli aluksi Sveajoki. Myöhemmin muodostui toinen laskujoki nykyisten Tanskan salmien kohdalle, minkä myötä Sveajoki kuivui. Myöhemmin uusi laskujoki laajentui, jolloin syntyivät Juutinrauman ja Iso-Beltin salmet, mikä johti Litorinameren syntyyn.
Jääkauden jälkeen alkanut maan kohoaminen jatkuu edelleen Pohjanlahden rannikolla ja tämä seikka on synnyttänyt tiettyjä geologisia geologisia muodostumia, kuten Ruotsin rannikolla olevan Korkeanrannikon. Korkearannikko on Unescon maailmanperintölistalla, ja tähän kohteeseen on yhdistetty Merenkurkun saaristo.
Maaperä

Podsoli on vallitseva maannos maan pohjois- ja keskiosassa. Gävlestä etelään on myös savipitoista maaperää, varsinkin rannikoilla.
Kaivannaiset

Ruotsista on kaivettu kuparia, kultaa ja rautaa keskiajalta asti.
Kiirunan rautakaivokset perustettiin 1800-luvun lopulla. Bolidenin alueella Norrlannissa on monia metalleita. Maan keskiosien kupari-, hopea- ja rautavarat on joko kaivettu jo tyhjiin tai sen, mitä on jäljellä, kaivaminen ei ole enää kannattavaa nykyisillä hinnoilla.
Aiheesta muualla

Soil types 1:25 000-1:100 000 SGU
Ruotsi osana Baltian kilpeä,   Svekonorjalainen orogenia
  Kaledonidit
  Transskandinaavinen vyöhyke
  Proterotsooisia kiviä
  Svekofenninen alue
Robert Sabolič

| Robert Sabolič |
| --- | --- |

Henkilötiedot
Syntynyt: 18. syyskuuta 1988 (ikä 36) Jesenice, Slovenian ST, Jugoslavia
Kansalaisuus:   Slovenia
Jääkiekkoilija
Lempinimi:  Sabla
Pelipaikka:  laitahyökkääjä
Maila:  vasen
Pituus:  183 cm
Paino:  90 kg
Seura
Seura:  HK Olimpija Ljubljana
Sarja:  ICE Hockey League
Pelaajaura
Pääsarjaura:  2006–
Aik. seurat:  HD Jesenice mladi (Slovenia/Slohokej) HK Jesenice (EBEL/Slovenia) Södertälje SK (Allsv.) HK Poprad (SloEL) ERC Ingolstadt (DEL) HC Sparta Praha (ČEL) Admiral Vladivostok (KHL) Torpedo Nižni Novgorod (KHL) HC Ambrì-Piotta (NLA) IK Oskarshamn (SHL) Krefeld Pinguine (DEL) Villacher SV (ICEHL)
Robert Sabolič (s. 18. syyskuuta 1988 Jesenice, Slovenian ST, Jugoslavia) on slovenialainen jääkiekkoilija, joka pelaa Itävallann monikansallisessa ICEHL-liigajoukkue HK Olimpija Ljubljanassa. Hän on pelipaikaltaan oikea laitahyökkääjä. Sabolič on aiemmin pelannut ulkomailla myös Ruotsin, Slovakian, Saksan, Tšekin ja Venäjän sarjoissa.
Ura > Seuraura

Sabolič on HK Jesenicen kasvatti. Myöhemmät juniorivuotensa hän vietti kuitenkin HD Jesenice mladin paidassa. Kausi 2005–2006 Saboličilta jäi pelaamatta selkävaivojen vuoksi. Hän debytoi seuraavalla kaudella 2006–2007 Slovenian pääsarjassa. Kaudella 2008–2009 Sabolič oli Mladin paras maalintekijä ja toiseksi paras pistemies tehoilla 25+22=47. Kaudeksi 2009–2010 hän siirtyi kasvattajaseuransa HK Acroni Jesenicen riveihin pelaamaan Itävallan Erste Bank Eishockey Ligaa, jossa tulokaskausi toi 53 runkosarjaottelussa tehot 8+11=19. Joukkue pelasi kevätkaudella myös Slovenian pääsarjan pudotuspeleissä, jotka päättyivät mestaruuteen. Kaudella 2010–2011 Sabolič löi itsensä läpi EBEL:ssä ja oli tehoilla 33+26=59 Acronin paras maalintekijä ja toiseksi paras pistemies Rok Tičarin jälkeen. Koko liigan maalipörssissä hänen edellään oli vain Vienna Capitalsin François Fortier. Sabolič jakoi EBEL:n pistepörssin kuudennen sijan Medveščak Zagrebin Ryan Kinasewichin kanssa. Hän edusti Acronia kevätkaudella taas myös Slovenian pääsarjassa ja voitti kauden päätteeksi mestaruuden.
Kaudeksi 2011–2012 Sabolič oli siirtymässä EBEL:n kroatialaisjoukkue Medveščak Zagrebiin, mutta hän päättikin siirtyä Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon, jonka kanssa Sabolič teki kaksivuotisen sopimuksen kesäkuussa 2011. Hän teki kauden 49 runkosarjaottelussa 17 tehopistettä, eikä jatkanut joukkueessa enää toista sopimuskauttaan. Sabolič siirtyi kaudeksi 2012–2013 Slovakian Extraligassa pelaavaan HK Popradiin, kunnes hän siirtyi tammikuussa 2013 loppukaudeksi Saksan DEL-liigan ERC Ingolstadtiin. Sabolič pelasi runkosarjan lopun piste per peli -tahdilla tehden 11 ottelussa yhtä monta tehopistettä. Neljässä playoff-ottelussa hän jäi kuitenkin pisteittä. Huhtikuussa 2013 Sabolič teki vuoden mittaisen jatkosopimuksen Ingolstadtin kanssa.
Kaudella 2013–2014 Sabolič teki DEL:n runkosarjassa 48 ottelussa 24 tehopistettä. Kevään 2014 pudotuspeleissä hän oli yhdeksällä osumallaan koko sarjan paras maalintekijä. Sabolič voitti kauden päätteeksi Saksan-mestaruuden. Kaudeksi 2014–2015 hän siirtyi Tšekin Extraliga-joukkue HC Sparta Prahaan. Tammikuussa 2015 Saboličin sopimusta joukkueen kanssa jatkettiin kevääseen 2017 saakka. Kaudella 2015–2016 hän oli Spartan paras maalintekijä 23 osumallaan, joilla Sabolič jakoi Extraligan maalipörssin toisen sijan Piráti Chomutovin Roman Červenkan kanssa edellään vain HC Plzeňin Dominik Kubalík. Hän eteni Spartan kanssa Extraligan finaaleihin, mutta Tšekin-mestaruuden vei kuitenkin HC Liberec otteluvoitoin 4–2.
Sabolič siirtyi kaudeksi 2016–2017 vuoden mittaisella sopimuksella KHL-joukkue Admiral Vladivostokiin.
Ura > Maajoukkueura

Sabolič edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2012, 2013, 2015 ja 2016, joista vuosien 2012 ja 2016 turnaukset Slovenialla etenivät IA-divisioonassa, jonka kultaa joukkue voitti molempina vuosina.
Robert Jehle

Robert Jehle (13. heinäkuuta 1952 – 20. huhtikuuta 1988) oli sveitsiläinen käsipalloilija. Hän kilpaili vuoden 1980 kesäolympialaisissa Moskovassa ja kuului siellä kahdeksanneksi jääneeseen Sveitsin miesten joukkueeseen. Myös hänen veljensä Peter Jehle kilpaili olympialaisissa.
Robert James

Robert James voi tarkoittaa seuraavia henkilöitä:
Robert James (1924–2004), skotlantilainen näyttelijä
Robert James (1909–1983), yhdysvaltalainen liikemies
Robert G. James (s. 1946), yhdysvaltalainen lakimies
Robert James Ritchie (s. 1971), yhdysvaltalainen rap-artisti
Robert James Carlson (s. 1944), yhdysvaltalainen arkkipiispa
Robert James Charles (s. 1936), uusiseelantilainen golfaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert James”, voi hakea sivunnimihaulla, laajalla sivunnimihaulla tai tekstihaulla.
Sale

| Sale |
| --- | --- |

Tunnuslause:  Saletisti onnistuu.
Perustettu:  1989
Toimiala:  vähittäiskauppa
Emoyhtiö:  SOK
Kotisivu:  Sale
Infobox OKVirheellinen NIMI-arvo: 
Sale on S-ryhmään kuuluva vähittäiskauppaketju, joka toimii lähes koko Suomessa. Ketjuun kuuluu 308 myymälää. Alueosuuskauppa HOK-Elannon toimialueella Helsingissä ja sen lähikaupungeissa vastaavan kokoluokan myymäläketju on nimeltään Alepa. Myöskään Ahvenanmaalla ei ole varsinaisesti Sale-myymälöitä, mutta Varuboden på Ålandin myymälä Varuboden City Maarianhaminassa on jossain yhteyksissä merkitty Salen logolla.
Salen myymälät sijaitsevat yleensä kaupunkien keskustoissa, lähiöissä, ABC-huoltoasemilla ja maaseututaajamissa. Myymälöissä on 1 700–3 000 tuotteen valikoima, joka keskittyy pääasiassa ruokaan ja hygieniatuotteisiin. Vuodesta 2022 tehdyn myymäläuudistuksen jälkeen valikoimaa on mukautettu alueen asiakkaisen haluamaksi.
Historiaa

Ketju perustettiin vuonna 1989, jolloin S-ryhmä oli ryhtynyt kokoamaan kauppojaan valtakunnallisten ketjujen alle. Aluksi ketju toimi nimellä S-ale. Salet korvasivat sitä ennen toimineet pienet S-kaupat, jotka eivät kuuluneet mihinkään ketjuun. Sale-myymälöiden myymäläilmeet uudistetaan ja myymälöistä tehdään energiatehokkaampia vuodesta 2022 alkaen. Myymälöissä uudistetaan samalla valikoimaa ja palveluita.
Galleria

Sale ja ABC Kouvolassa, Kauppalankadulla
Sale Oulussa, Talvikankaalla
Sale Jyväskylässä, Keltinmäellä
Sale Lapualla
Robert Jeangerard

| Robert Jeangerard> Henkilötiedot |
| --- | --- |
Koko nimi:  Robert Eugene Jeangerard
Syntynyt: 20. kesäkuuta 1932 Evanston, Illinois, Yhdysvallat
Kuollut: 5. heinäkuuta 2014 (82 vuotta) Belmont, Kalifornia, Yhdysvallat
Kansalaisuus:   Yhdysvallat
Koripalloilija
Lempinimi:  Bob
Pelipaikka:  Laituri
Pituus:  190 cm
Paino:  86 kg
NBA-varaus:  ei varattu 1955
Yliopistojoukkueet
1953–1955:   Coloradon yliopisto
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Melbourne 1956 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Chile 1959 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Chicago 1959 |  |  |
Robert Eugene ”Bob” Jeangerard (20. kesäkuuta 1932 Evanston, Illinois – 5. heinäkuuta 2014 Belmont, Kalifornia) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti.
Laiturina pelannut Jeangerard pelasi Melbournessa 1956 olympiakultaa voittaneessa Yhdysvaltain joukkueessa sekä maan vuoden 1959 Pan-Amerikan kisojen kultamitalijoukkueessa. Vuoden 1959 MM-kilpailuissa Jeangerardin edustama Yhdysvallat saavutti hopeaa Brasilian jälkeen.
Jeangerard kuoli Alzheimerin taudin aiheuttamiin komplikaatioihin 82 vuoden ikäisenä 5. heinäkuuta 2014.
Salla (täsmennyssivu)

Salla tarkoittaa seuraavia:
Salla, kunta Itä-Lapissa
Šalla tai Salla, taajama Karjalan tasavallassa Äänisen itärannalla
M/S Bravaden, entinen Salla, rahtilaiva
henkilön nimi:
Salla, suomalainen naisen etunimi
Aino Salla (oik. Aino Viitainoja, 1904–1987), suomalainen kirjailija
Aura Salla (s. 1984), suomalainen kokoomuslainen poliitikko ja kansanedustaja
Irja Salla (oik. Taju Sallinen, 1912–1966), suomalainen kirjailija
Pekka Salla (1932–2007), kansanedustaja
Saksan Grand Prix 1998

|  Saksan Grand Prix 1998  |
| --- | --- |
 11. osakilpailu 16 osakilpailusta kaudella 1998. 

Päivämäärä:  2. elokuuta 1998
Sijainti:  Hockenheimring, Hockenheim, Saksa
Ratatyyppi:  moottorirata
Radan pituus:  6,823 km
Kilpailun pituus:  45 kierrosta, 307,035 km
Sää:   pilvinen, kuiva
Paalupaikka
Kuljettaja:   Mika Häkkinen   (McLaren-Mercedes)
Paaluaika:  1.41,838
Palkintokoroke
Voittaja:   Mika Häkkinen   (McLaren-Mercedes)
Toinen:   David Coulthard   (McLaren-Mercedes)
Kolmas:   Jacques Villeneuve   (Williams-Mecachrome)
Nopein kierros
Kuljettaja:   David Coulthard   (McLaren-Mercedes)
Kierrosaika:  1.46,116 (kierroksella 17)
Saksan Grand Prix 1998 oli Formula 1 -sarjan osakilpailu, joka ajettiin 2. elokuuta 1998 Saksassa Hockenheimin radalla. Kilpailun voitti paalupaikalta lähtenyt Mika Häkkinen.
Hallinnut maailmanmestari Jacques Villeneuve ajoi kaudella ensimmäistä kertaa palkintosijalle.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Mika Häkkinen | McLaren-Mercedes | 45 | 1'20:47.984 | 1 | 10 |
| 2 | 7 |  David Coulthard | McLaren-Mercedes | 45 | 0.426 | 2 | 6 |
| 3 | 1 |  Jacques Villeneuve | Williams-Mecachrome | 45 | 2.577 | 3 | 4 |
| 4 | 9 |  Damon Hill | Jordan-Mugen-Honda | 45 | 7.185 | 5 | 3 |
| 5 | 3 |  Michael Schumacher | Ferrari | 45 | 12.613 | 9 | 2 |
| 6 | 10 |  Ralf Schumacher | Jordan-Mugen-Honda | 45 | 29.738 | 4 | 1 |
| 7 | 5 |  Giancarlo Fisichella | Benetton-Playlife | 45 | 31.026 | 8 |   |
| 8 | 4 |  Eddie Irvine | Ferrari | 45 | 31.649 | 6 |   |
| 9 | 2 |  Heinz-Harald Frentzen | Williams-Mecachrome | 45 | 32.784 | 10 |   |
| 10 | 14 |  Jean Alesi | Sauber-Petronas | 45 | 48.371 | 11 |   |
| 11 | 6 |  Alexander Wurz | Benetton-Playlife | 45 | 57.994 | 7 |   |
| 12 | 12 |  Jarno Trulli | Prost-Peugeot | 44 | +1 krs. | 14 |   |
| 13 | 21 |  Toranosuke Takagi | Tyrrell-Ford | 44 | +1 krs. | 15 |   |
| 14 | 17 |  Mika Salo | Arrows | 44 | +1 krs. | 17 |   |
| 15 | 11 |  Olivier Panis | Prost-Peugeot | 44 | +1 krs. | 16 |   |
| 16 | 23 |  Esteban Tuero | Minardi-Ford | 43 | +2 krs. | 21 |   |
| Kesk. | 15 |  Johnny Herbert | Sauber-Petronas | 37 | Vaihdelaatikko | 12 |   |
| Kesk. | 22 |  Shinji Nakano | Minardi-Ford | 36 | Vaihdelaatikko | 20 |   |
| Kesk. | 18 |  Rubens Barrichello | Stewart-Ford | 27 | Vaihdelaatikko | 13 |   |
| Kesk. | 19 |  Jos Verstappen | Stewart-Ford | 24 | Vaihdelaatikko | 19 |   |
| Kesk. | 16 |  Pedro Diniz | Arrows | 2 | Kaasu | 18 |   |
| DNQ | 20 |  Ricardo Rosset | Tyrrell-Ford |   | Karsiutui |   |   |